La finndevena svedia ĵurnalisto Kalle Kniivilä kune kun István Ertl fondis Liberan Folion en aprilo 2003, kaj de tiam redaktas ĝin. Komence de septembro 2018 li tamen ekhavos novan postenon, kiu ne kombineblas kun aliaj engaĝiĝoj. La respondecon pri Libera Folio transprenos nova teamo, en kiu restas la alia fondinto, István Ertl.
#000003
Kiel ĝis nun, István Ertl unuavice zorgos pri la lingva kontrolo kaj serĉado de eventualaj temoj. La ĉefredaktoran respondecon akceptis Jukka Pietiläinen, eksa finna ĵurnalisto kaj esploristo pri ĵurnalistiko, kiu nuntempe gvidas finnlandan pensofabrikon Vasemmistofoorumi ("Maldekstra Forumo"). Krome la renovigitan teamon eniris la Berlina ĵurnalisto Grigorij Arosev, laboranta ĉe Deutsche Welle kaj gvidanta ruslingvan literaturan magazinon en Germanio.
#000004
Jukka Pietiläinen intervjuis sian antaŭulon pri la fono de la nun okazontaj ŝanĝoj en Libera Folio.
#000005
– La posteno principe estas dujara, kun eblo al longigo kaze de ambaŭflanka deziro. Mia kondiĉo por akcepti la postenon tamen estis, ke mi havu ĝin nur dum unu jaro. La labordonanto konsentis pri tiu kondiĉo, kio laŭ mi montras ke oni efektive trovas min la plej taŭga persono por la posteno. Do, iam fine de septembro 2019 mi teorie denove povus esti disponebla por Libera Folio, se la nova teamo bezonos min.
#000009
– Dum la venonta jaro mi tutcerte ne havos tempon verki novan libron, sed mi ja certas, ke la nova posteno portos al mi multajn interesajn spertojn kaj sciojn. Tiuj certe poste utilos al mi en plej diversaj manieroj, kiujn mi ankoraŭ ne povas antaŭvidi.
#000017
ĉu Kalle estas rekrutigita kiel agento de la svedia sekurecservo, kaj laboros kiel spiono en Rusio sub la falsa identeco de senkulpa ĵurnalisto?..
#000025
Pli frue ĉi-jare iu demandis al Kalle, kial li forcenzuris komenton de Ian Fantom. La komento al mi ŝajnis tute nepolemika, kaj neniu el ni vidis evidentan kialon. Kalle respondis, ”Ĉar mi laboras por MI6”. Mi avertis al mia amiko, ke tio povus esti duobla blufo.
Efektive Kalle dum iom da tempo jam forcenzuris ĉiujn komentojn kiujn mi provis afiŝi en La Libera Folio. Ĉu la malapero de Kalle nun signifas, ke tiu cenzuro nun ĉesos?
#000026
Mi ne memoras, ke "iu" demandus tion ĉi-jare. Vi mem aliflanke ja demandis tion en marto 2015. Sed vi malĝuste memoras la respondon. Mi tiam skribis "mi estas pagata de MI5".
#000027
Tamen la pago bedaŭrinde ne estas sufiĉe alta, do mi devas trovi alian dunganton. Fine de septembro mi tial forlasos mian postenon de redaktoro de Libera Folio. Eble la nova teamo pli favore sintenos al viaj kontribuoj. Certe dependas de tio, kiu sekurservo pagas iliajn salajrojn.
#000028
En la pasintaj monatoj mi evidente perdis la kontakton al signifa parto de la samurba e-istaro, char mi ghis nun ne ekkonis s-ron Arosev. Amuze, ekscii pri li nun el Libera folio. Bonan sukceson ankau al li en lia nova tasko tie chi! 🙂
#000031